### NN 119/2019 (6.12.2019.), Odluka o dodjeli sredstava županijskim upravama za ceste za održavanje, rekonstrukciju i građenje županijskih i lokalnih cesta u 2019. godini

MINISTARSTVO MORA, PROMETA I INFRASTRUKTURE

2364

Na temelju članka 92. stavka 2. Zakona o cestama (»Narodne novine« br. 84/11, 22/13, 54/13, 148/13, 92/14 i 110/19), ministar mora, prometa i infrastrukture donosi

ODLUKU

O DODJELI SREDSTAVA ŽUPANIJSKIM UPRAVAMA ZA CESTE ZA ODRŽAVANJE, REKONSTRUKCIJU I GRAĐENJE ŽUPANIJSKIH I LOKALNIH CESTA U 2019. GODINI

Članak 1.

Ovom Odlukom raspoređuju se sredstva potpore županijskim upravama za ceste za održavanje, rekonstrukciju i građenje županijskih i lokalnih cesta iz sredstava koja će Hrvatske ceste d.o.o. ostvariti u 2019. godini temeljem članka 91. Zakona o cestama.

Ukupna izdvajanja Hrvatskih cesta d.o.o. iz stavka 1. ovoga članka iznose 110.000.000,00 kuna.

Članak 2.

Sredstva za održavanje, rekonstrukciju i građenje županijskih i lokalnih cesta iz članka 1. ove Odluke raspoređuju se županijskim upravama za ceste, primjenjujući kriterije iz članka 92. Zakona o cestama, kako je navedeno u tablici u nastavku.

Tablica

|  |  |  |
| --- | --- | --- |
| Red. broj | Županijska uprava za ceste | Raspoređeni iznos |
| 1 | 2 | 3 |
| 1. | Bjelovarsko-bilogorske županije | 8.472.923,00 kn |
| 2. | Brodsko-posavske županije | 5.966.196,00 kn |
| 3. | Dubrovačko-neretvanske županije | 2.200.000,00 kn |
| 4. | Istarske županije | 2.200.000,00 kn |
| 5. | Karlovačke županije | 9.777.161,00 kn |
| 6. | Koprivničko-križevačke županije | 7.705.180,00 kn |
| 7. | Krapinsko-zagorske županije | 2.200.000,00 kn |
| 8. | Ličko-senjske županije | 16.026.404,00 kn |
| 9. | Međimurske županija | 2.200.000,00 kn |
| 10. | Osječko-baranjske županije | 2.200.000,00 kn |
| 11. | Požeško-slavonske županije | 4.384.460,00 kn |
| 12. | Primorsko-goranske županije | 2.200.000,00 kn |
| 13. | Sisačko-moslavačke županije | 11.839.892,00 kn |
| 14. | Splitsko-dalmatinske županije | 2.200.000,00 kn |
| 15. | Šibensko-kninske županije | 6.724.689,00 kn |
| 16. | Varaždinske županije | 2.200.000,00 kn |
| 17. | Virovitičko-podravske županije | 6.317.693,00 kn |
| 18. | Vukovarsko-srijemske županije | 2.200.000,00 kn |
| 19. | Zadarske županije | 10.785.402,00 kn |
| 20. | Zagrebačke županije | 2.200.000,00 kn |
| UKUPNO | | 110.000.000,00 kn |

Članak 3.

U svrhu reguliranja međusobnih odnosa i uvjeta korištenja raspoređenih sredstava, a po donošenju ove Odluke, sklopit će se između Hrvatskih cesta d.o.o. i svake od županijskih uprava za ceste iz članka 2. ove Odluke ugovor o financiranju županijskih i lokalnih cesta iz izvora sredstava Hrvatskih cesta d.o.o.

Članak 4.

Sredstva iz članka 2. ove Odluke doznačivat će se županijskim upravama za ceste na temelju dostavljenih ovjerenih situacija, odnosno računa izvoditelja za izvedene radove održavanja, rekonstrukcije ili građenja na županijskim i lokalnim cestama uz koje se obavezno prilaže preslika ugovora o izvođenju radova.

Članak 5.

Ova Odluka objavit će se u »Narodnim novinama«, a stupa na snagu danom donošenja.

Klasa: 400-02/19-03/90
 Urbroj: 530-01-02-19-1
 Zagreb, 27. studenoga 2019.

Ministar
 Oleg Butković, v. r.